Κρύα Βρύση Πέλλας

Η Κρύα Βρύση είναι κωμόπολη του νομού Πέλλας και ήταν έδρα του ομώνυμου δήμου (από το 1990 μέχρι το 2010) στην επαρχία Γιαννιτσών. Έχει πραγματικό πληθυσμό 5.214 κατοίκους (), οι οποίοι ασχολούνται κυρίως με τη γεωργία, με κύρια προϊόντα, τον καπνό, το σταφύλι, το ροδάκινο, το καλαμπόκι και τα σπαράγγια. 

Αποτελεί έδρα του αθλητικού συλλόγου Ακαδημία  Κρύας Βρύσης και του Γ.Α.Σ Μέγας Αλέξανδρος Κρύας Βρύσης.

Γεωγραφία 

Η Κρύα Βρύση βρίσκεται νοτιοανατολικά της Έδεσσας, στο μέσο της απόστασης μεταξύ Γιαννιτσών και Νάουσας. Μέχρι το 1927 ονομαζόταν Πλάσνα οπότε μετονομάστηκε σε Κρύα Βρύση. Η πόλη αναπτύχθηκε τη δεκαετία του '30.

Ιστορία 

Επί τουρκοκρατίας ονομάζονταν Πλάσνα και βρίσκονταν στις όχθες της λίμνη των Γιαννιτσών. Δίπλα βρίσκονταν ο οικισμός Πρίσνα ή Βραστή, ο οποίος μετά την αποξήρανση της λίμνης, εγκαταλείφθηκε και οι κάτοικοι μετοίκησαν στην Κρύα Βρύση που ήδη γνώριζε μεγάλη οικιστική ανάπτυξη λόγω της άφιξης και πολλών προσφύγων από τη Μικρά Ασία. Στα τέλη του 19ου αιώνα τα δυο χωριά Πλάσνα και Πρίσνα είχαν συνολικό πληθυσμό γύρω στους 360 κατοίκους, κυρίως Έλληνες, αλλά και λίγους Τούρκους. Το σημερινό όνομα προήλθε από τον εντοπισμό πηγής κρύου καθαρού νερού μετά την αποξήρανση της λίμνης που υπήρχε στην περιοχή και τη λειψυδρία που ακολούθησε.

Προς το τέλος της Κατοχής, το Μάιο του 1944, η Κρύα Βρύση έγινε η επιχειρησιακή έδρα του δοσιλογικού, οπλισμένου από τους Γερμανούς κατακτητές, τάγματος του Γεωργίου Πούλου, του λεγόμενου «Ελληνικού Εθελοντικού Σώματος».

Αξιοθέατα

Σημαντικό κέντρο αναψυχής είναι το Οικολογικό Πάρκο, έκτασης 100 στρεμμάτων. Μνημεία της πόλης αποτελούν ο ναός του Αγίου Νικολάου και το μοναστήρι του Αγίου Λουκά.

Προσωπικότητες
Δημοσθένης Δεληγιάννης, (γενν. 1938), νομικός, πολιτικός, 1973-1981 Βουλευτής Πέλλας.
 Τάκης Φωστηρόπουλος, (γενν. 1950), από το 2005 πρόεδρος του Συνδέσμου Προπονητών Ποδοσφαίρου Πειραιά με τιμητική διάκριση από την UNESCO (2016). Πρώτος προπονητής της Εθνικής Ομάδας Γυναικών (1990). Προπονητής των Μικτών Ομάδων Νέων και Παίδων Ε.Π.Σ. Πειραιά (1989 - 2002) Ποδοσφαιριστής του Απόλλωνα Κρύας Βρύσης στη Β΄ Εθνική (1966 - 1974). Επιχειρηματίας στον κλάδο ειδών διατροφής.
 Θεόδωρος Θεοδωρίδης, (γενν.1956), Αρχιτέκτονας Μηχανικός, Πολιτικός, 1986-1990 Κοινοτικός Σύμβουλος Κρύας Βρύσης, 1991-2002 Δήμαρχος Κρύας Βρύσης, 2003-2010 Νομαρχιακός Σύμβουλος Πέλλας, 2011-2019 Αντιπεριφερειάρχης Πέλλας, 2019-σήμερα Δημοτικός Σύμβουλος Πέλλας
 Νικόλαος Φωστηρόπουλος (* 1958), 1999-2019 μέλος του Δημοτικού Συμβουλίου της Καρλσρούης, Γερμανίας, ιδρυτής και ιδιοκτήτης της «alfatraining», ένα από τα μεγαλύτερα κέντρα περαιτέρω εκπαίδευσης της Γερμανίας με 67 καταστήματα συν μια αντιπροσωπεία στην Πλατεία Αριστοτέλους Θεσσαλονίκης. Η εταιρία alfatraining είναι ο μεγαλύτερος πάροχος εξ αποστάσεως εκπαίδευσης ανέργων στη Γερμανία και βασίζεται αποκλειστικά στην πλατφόρμα τηλεδιάσκεψης «alfaview».
Κωνσταντίνος Φωστηρόπουλος, (γενν. 1960), φυσικός, επικεφαλής της ερευνητικής ομάδας «Organic Solar Cells Group» (2003-2016) του Helmholtz-Zentrum Berlin. Ο πρώτος που ανέπτυξε μια μέθοδο σύνθεσης του μοριακού άνθρακα C60 (1990) με δομή σε σχήμα μπάλας ποδοσφαίρου.
Ευγενία Ουζουνίδου, (γενν. 1962), πολιτικός, 2012 - 2014 & Ιανουάριος 2015 – Αυγούστου 2015 Βουλευτής Κοζάνης.
Ιωάννης Ισαάκ Σαχινίδης, (γενν. 1968), πολιτικός, Βουλευτής Πέλλας.

Παραπομπές

Πηγές
http://users.sch.gr/elenipap/ourland
Ιστορία των πόλεων της Ελλάδας - Κρύα Βρύση

Δήμος Πέλλας
Κωμοπόλεις του νομού Πέλλας